 Ndị na-azọ ọkwa onyeisialaLee mmadụ isii na-azọ ọkwa onyeisiala ndị mmadụ kacha anụ aha ha na ndị osote ha:Ka otu na-ahụ maka ntuliaka na Naịjirịa bụ Independent National Electoral Commission INEC bipụtara akwụkwọ gosiri na ihe karịrị mmadụ iri asaa na-azọ ọkwa onyeisiala na 2019, BBC Igbo chọrọ igosi gị ndị nke aha ha kacha ada ụda.Nkwado ntuliaka nỌwụwa Anyanwụ ebirila ọkụAgaghị m adị ka Tinubu ịgwa ndị mmadụ onye ha ga-atụnyerePeter Obi agaghị enye gị ego mana ọ ga-akwado ọrụ ọbụla ziri eziNime mmadụ isii a na ndị osote ha, e nwere ụmụnwaanyị atọ nime ha; otu na-azọ onyeisiala ebe ndị ọzọ na-azọ osote.1 Muhammadu Buhari na Yemi OsinbajoBuhari na Osinbajo achịala Naịjirịa kemgbe afọ 2015 nokpuru pati All Progressives Congress APCOnye bụ Muhammadu Buhari?A mụrụ ya nụbọchị iri na asaa nke ọnwa Disemba afọ 1942Ọ chịala Naịjirịa ugboro abụọ; dịka onye agha nakwa onye nkịtịỌ zọrọ ọkwa onyeisiala ugboro atọ 2003, 2007 na 2011 tupu ọ zọta ya nafọ 2015Notu aka a ọ bụ onyeisiala, ọ bụkwa onye mịnịsta na-ahụ maka mmanụ amịpụtara nalaOnye bụ Yemi Osinbajo?A mụrụ ya nụbọchị asatọ nke ọnwa Maachị afọ 1957Ọ bụ ụkọchukwu nụka Redeemed Christian Church of GodRCCGỌ zọtara ọkwa osote onyeisiala Buhari nafọ 2015Ọ bụkwa ọkaiwu ọnụ na-eru nokwu2 Atiku Abubakar na Peter ObiAtiku na Obi na-efe ọkọrọtọ Peoples Democratic Party PDP na ntuliaka 2019 aOnye bụ Atiku Abubakar?A mụrụ ya nụbọchị iri abụọ na ise nke ọnwa Nọvemba nafọ 1946Ọ bụ osote onyeisiala site nafọ 1999 ruo 2007Ọ zọọla ọkwa onyeisiala dịka onye bu ọkọrọtọ pati ya ugboro abụọ; nafọ 2007 nokpuru AC nakwa 2018 nokpuru PDPỌ bụ onye achụmnta ego nwere ọtụtụ azụmahịa dị iche icheOnye bụ Peter Obi?A mụrụ ya nụbọchị iri na itoolu nke ọnwa Julaị nafọ 1961Ọ zọtara gọvanọ Anambara steeti nokpuru pati APGA nafọ 2003 mana ọ rigoghị noche ruo Maachị 2006 mgbe o meriri nụlọikpe, mana e mechara chutuo ya nọnwa Nọvemba afọ ahụ.O mechara lọghachita noche ya na Febrụwarị 2007, ma pụọ na Mee oge Andy Uba meriri ya, mana ụlọ ikpe kwuru ka a hapụ ya nọzuo afọ anọ ya.O rituru noche dịka gọvanọ Anambara nafọ 2014 ka ọ chizuru ugboro abụọỌ bụ onye ọkachamara nihe gbasara akụnaụba3 Oby Ezekwesili na AbdulGaniyu GaladimaGaladima bụkwa onyeisioche otu pati Allied Congress Party of Nigeria ACPN ha chọrọ iji zọta ọchịchịOnye bụ Oby Ezekwesili?A mụrụ ya nụbọchị iri abụọ na asatọ nke ọnwa Epreelụ 1963Ọ bụ mịnịsta na-ahụ maka ihe e gwuputara nala site na 2005 ruo 2006 nakwa nke agụmakwụkwọ site na 2006 ruo 2007O so hibe otu Bring Back Our Girls BBOG na-ahụ maka ụmụaka Chibok a tọọrọ kemgbe afọ 2014O merie, ọ ga-abụ nwaanyị mbụ ga-abụ onyeisiala na NaịjirịaOnye bụ Ganiyu Galadima?A mụrụ ya nụbọchị iri na otu ọnwa Jun nke afọ 1964Ọ gụrụ akwụkwọ na Mahadum Kwara steeti ebe o mechara bụrụ otu onye nime otu ndị na-achị nụlọ akwụkwọ ahụỌ bụbu onye zọrọ oche onyeisiala nokpuru pati ACPN nafọ 2015Ọ bụ onye ojiegoachụego4 Kingsley Moghalu na Umma GetsoMoghalu na Getso na-azọ ọkwa nokpuru pati Young Progressive Party YPPOnye bụ Kingsley Moghalu?A mụrụ ya nụbọchị asaa nke ọnwa Mee nke afo 1963Nke a bụ mbụ ọ na-azọ ndọrọndọrọ ọchịchị NaịjirịaỌ gụru akwụkwọ ma nata asambodo dịka ọkaiwu na mahadumỌ bụkwa onye ọkachamara nihe gbasara ịchekwa akụnaụba.Ọ rụrụ dịka directọn nụlọakụ etiti nke a kpọrọ Central Bank of NigeriaCBN na bekee.Onye bụ Umma Getso?A mụrụ ya nafọ 1981Ọ bụ osote onyeisioche otu pati ha bụ YPPỌ bụ onye ojiegoachụ ego, nakwa onye na-agba mbọ nihe gbasara ikike ruuru ụmụnwaanyị5 Omoyele Sowore na Rabiu Ahmed RufaiSowore na Rufai na-azọ ọkwa nokpuru pati African Action Congress AACOnye bụ Omoyele Sowore?A mụrụ ya nụbọchị iri na isii nke ọnwa Febrụwarị 1971Ọ bụ onye na-ebu ihe gbasara ikike dịrị onye nisi. Ọ malitere ya oge ọ ka nọ na mahadumO hibere ụlọọrụ ntaakụkọ Sahara ReportersO hibere otu pati AAC nọnwa Ọgọstụ nke 2018Onye bụ Rabiu Ahmed Rufai?A mụrụ ya nụbọchị iri na asaa nke ọnwa Julaị 1976Ọ bụ dibia Bekee maọbụ dọkịnta bụ ọkachamara nihe gbasara ahụ ikeỌ kuziburu nkuzi na mahadum Bayero dị na Kano6 Fela Durotoye na Khadijah Abdullahi-IyaDurotoye na Abdullahi-Iya na-azọ ọchịchị nokpuru pati Alliance for New Nigeria ANNOnye bụ Fela Durotoye?A mụrụ ya nụbọchị iri na abụọ nke ọnwa Mee nafọ 1971Ọ gara mahadum Obafemi Awolowo dị nobodo Ile-IfeỌ bụ onye na-akụziri ndị mmadụ etu e si eji ego achụ ego, ma bụrụkwa onye na-eji okwu akpalite mmụọ ndị mmadụỌ na-azọ ọkwa Onyeisiala nokpuru pati Alliance for New Nigeria ANNOnye bụ Khadijah Abdullahi-Iya?Ọ bụ onye hibere otu na-ahụ maka nlekọta ụmụnwaanyị bụ Women Community of Africa WCA nakwa Rags to Riches R2RỌ bụkwa onye ọkaiwuKedụ onye ị ga-atụnyere? 